เวทีทอง
เวทีทอง เป็นรายการเกมโชว์และรายการโทรทัศน์รายการแรกของบริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศครั้งแรกเมื่อวันเสาร์ ที่ 14 ตุลาคม พ.ศ. 2532 ทางสถานีโทรทัศน์สีกองทัพบกช่อง 7 และย้ายไปออกอากาศทางสถานีวิทยุโทรทัศน์ไทยทีวีสีช่อง 3 เมื่อวันเสาร์ ที่ 3 มกราคม พ.ศ. 2541 และย้ายไปออกอากาศทางสถานีวิทยุโทรทัศน์กองทัพบก เมื่อวันเสาร์ ที่ 7 สิงหาคม พ.ศ. 2542 จนกระทั่งออกอากาศครั้งสุดท้ายเมื่อวันเสาร์ ที่ 13 มกราคม พ.ศ. 2550 โดยได้ผลิตรายการใหม่ รายการตู้ซ่อนเงินขึ้นมาแทน
เวทีทอง เวทีเธอ
ในเทปที่ 71 ได้ปรับเปลี่ยนรูปแบบเกมคือ ผู้เข้าแข่งขันที่เล่นเกมนี้เหลือ 2 คน โดยแต่ละคนจะมีกล่องทองคำจำนวน 2 กล่อง (กล่องเปล่า 1 กล่อง กล่องที่มีทองแท่ง 1 กล่อง) รูปแบบการเล่นยังคล้ายกล่องทองคำปริศนารูปแบบแรก แต่จะต่างตรงที่จำนวนทองในกล่องมี 1 แท่ง โดยผู้เล่นทั้ง 2 คนสามารถเลือกสลับกล่องของคู่แข่งได้เพียงกล่องเดียวจาก 2 กล่อง และต้องสลับกล่องให้ได้ทอง 2 แท่ง หากผู้เข้าแข่งขันสลับกล่องแล้วได้กล่องทองคำทั้ง 2 แท่ง จะได้รับทองคำมูลค่า 30,000 บาท แต่ถ้าสลับกล่องแล้วได้ทองแท่งเพียง 1 กล่องทั้ง 2 คนก็ไม่ได้ทองคำทั้งคู่